Moldovan Cup
În ediția 2008-2009, pe lângă campionat și Cupa Moldovei, Sheriff a mai câștigat a doua oară în istoria sa Cupa CSI (competiție în care își dau întâlnire toate campioanele statelor ex-Sovietice), consemnând astfel o „triplă de aur”. Cea de a doua cupă CSI a venit în palmaresul tiraspolenilor 6 ani mai târziu, în 2009, când a învins în finală campioana Kazahstanului FC Aktobe. Acesta a fost un caz fără precedent în Cupa CSI deoarece cu excepția echipelor din Rusia și Ucraina nimeni n-a reușit să câștige acest titlu de 2 ori. În anii 2010 și 2011 Sheriff a renunțat să participe la acest turneu pe motiv că se calificaseră în grupele Europa League și în luna ianuarie când are loc turneul, fotbaliștii Sherifului aveau nevoie de o mică vacanță după un sezon greu de luptă pe 2 fronturi. În locul echipei Sheriff la Cupa CSI au mers vicecampioanele anilor respectivi, în 2010 Dacia Chișinău, iar în 2011 Iskra-Stali Rîbnița.